Държавен вестник, бр. 78, 2009 г., стр. 29

БРОЙ  78	
Д Ъ Р Ж А В Е Н  В Е С Т Н И К 	
СТР.  29  
на собственост, извършва и други действия, 
свързани с предоставянето и осъществяването 
на концесиите, за които е оправомощен със 
закон или с акт на концедента, при условията 
и по реда на Закона за концесиите и Правил­
ника за прилагане на Закона за концесиите.
Чл. 13. Министърът възлага обществени 
поръчки в рамките на своята компетентност.
Чл. 14. Министърът ръководи лечебните 
заведения към Министерството на транспорта, 
информационните технологии и съобщенията.
Чл. 15. Министърът ръководи, контролира 
и организира дейността по Закона за защита 
на класифицираната информация и подзако­
новите нормативни актове по прилагането 
му в рамките на министерството.
Чл. 16. Министърът издава правилници, 
наредби, инструкции и заповеди.
Чл. 17. Министърът утвърждава:
1. длъжностното и поименното щатно 
разписание на министерството;
2. разпределения по организационни звена 
бюджет на министерството.
Чл. 18. Министърът осъществява други 
правомощия, възложени му със закон или с 
постановление на Министерския съвет.
Раздел III
Политически кабинет
Чл. 19. Министърът образува на свое пряко 
подчинение политически кабинет.
Чл. 20. Политическият кабинет е органи­
зационна структура, която подпомага минис­
търа при формулирането и разработването 
на конкретни решения за провеждането на 
правителствената политика в сферата на него­
вите правомощия, както и при представянето 
на тази политика пред обществото.
Чл. 21. (1) Политическият кабинет има 
съвещателни, информационни и аналитични 
функции, в изпълнение на които:
1. периодично събира, обобщава и анализи­
ра информация, необходима за разработването 
на решения;
2. разработва прогнози и предлага про­
грами за постигане целите на политиката в 
транспорта, информационните технологии и 
съобщенията;
3. обменя информация с политическите 
кабинети на другите министри;
4. осъществява връзките на министъра с 
обществеността.
(2) Политическият кабинет осъществява 
съвещателните си функции чрез провеждане 
на заседания под ръководството на министъра.
(3) На заседанията на политическия кабинет 
могат да присъстват и експерти, включени в 
състава му, както и специално поканени за 
становище държавни служители.
Чл. 22. Политическият кабинет включва 
заместник-министрите, началника на каби­
нета, парламентарния секретар и директора 
на дирекция „Връзки с обществеността и 
протокол“.
Чл. 23. Заместник-министрите подпомагат 
министъра при осъществяването на полити­
ческата програма на правителството и при 
изпълнението на правомощията му в рамките 
на своята компетентност по чл. 4, ал. 2. 
Чл. 24. (1) Началникът на политическия 
кабинет и парламентарният секретар се 
назначават по трудово правоотношение от 
министъра и са на негово пряко подчинение.
(2) Министърът назначава директора на 
дирекция „Връзки с обществеността и про­
токол“ по служебно правоотношение.
Чл. 25. (1) Началникът на политическия 
кабинет организира работата на политическия 
кабинет на министъра.
(2) Началникът на политическия кабинет 
може да участва в съвещанията, ръководени 
от началника на политическия кабинет на 
министър-председателя.
(3) Началникът на политическия кабинет 
координира подготовката на работната про­
грама на министъра.
(4) Началникът на политическия кабинет 
организира връзките на министъра с другите 
членове на Министерския съвет, с другите 
държавни органи и с органите на местното 
самоуправление, с политически и обществени 
организации и с граждани.
(5) Началникът на политическия каби­
нет организира и контролира работата на 
експертите и техническите сътрудници към 
политическия кабинет.
Чл. 26. (1) Парламентарният секретар ор­
ганизира връзката на министъра с Народното 
събрание, с парламентарните групи, с посто­
янните и временните комисии на Народното 
събрание и с политическите партии.
(2) Парламентарният секретар изпълнява 
основните си функции, като:
1. осигурява материалите от дейността на 
Народното събрание и на неговите комисии;
2. дава информация относно дебатите, пов­
дигнатите въпроси и решенията на комисиите 
на Народното събрание;
3. предоставя необходимата информация 
на народните представители и на парламен­
тарните групи;
4. проследява законопроектите от стадий на 
работна група до внасянето им в Народното 
събрание, като информира министъра за всич­
ки предложения за промени в текстовете на 
законопроектите, отнасящи се до транспорта, 
информационните технологии, съобщенията 
и електронното управление, и съдейства за 
отстраняване на възникнали проблеми;
5. координира и контролира подготовката 
на отговорите на министъра за парламентар­
ния контрол;
6. заедно с останалите членове на поли­
тическия кабинет формулира конкретните 
задачи на кабинета и администрацията;